laion/Wikipedia-Exotic huggingface dataset:
ანამბრის შტატი

ანამბრის შტატი (ინგლ. Anambra State) — შტატი ნიგერიის სამხრეთით. ფართობის მიხედვით ერთ-ერთი ყველაზე პატარა შტატი ნიგერიაში (35-ე ადგილი 36 შტატს შორის). ყველაზე უფრო დიდი ქალაქები — ონიჩა და ნევი. შტატს სახელი დაერქვა მდინარე ანამბრის გამო. ადმინისტრაციული ცენტრი — აუკა. ფართობი — 4844 კმ², მოსახლეობა — 4 177 828 კაცი (2006). შტატის ტერიტორიაზე X საუკუნიდან 1911 წლამდე მდებარეობდა შუა საუკუნეების სახელმწიფო ნრი. ნიგერიის მიერ დამოუკიდებლობის მოპოვების შემდეგ ანამბრა გახდა ბიაფრის ომის არენა: ქალაქ ულიში/ამორკაში აშენდა აეროდრომი, რომლითაც ბიაფრის ტერიტორიაზე ქალაქ სან-ტომეს გავლით მიეწოდებოდა ჰუმანიტარული დახმარება. შვედი ავიატორი კარლ გუსტავ ფონ როზენი ბიაფრის რესპუბლიკას დაეხმარა საჰაერო ფლოტის შექმნაში, რომელიც შედგებოდა Malmö MFI-9 ტიპის 5 თვითმფრინავისაგან და ბაზირებული იყო უგას აეროდრომდე. 1976 წელს აღმოსავლეთის ცენტრალური შტატის დაყოფისას შეიქმნა ანამბრის შტატი, რომელიც 1991 წელს გაიყო თანამედროვე ანამბრის და ენუგუს შტატებად. ანამბრის შტატის მოსახლეობის უმეტესი ნაწილი (98 %) შედგება იგბოს ხალხისაგან. უმცირესობაში მყოფი იგალას ხალხი ცხოვრობს შტატის ჩრდილო-აღმოსავლეთში. ადმინისტრაციული თვალსაზრისით ანამბრის შტატი დაყოფილია 21 თვითმმართველობის რაიონად. Aguata Awka North Awka South Anambra East Anambra West Anaocha Ayamelum Dunukofia Ekwusigo Idemili North Idemili South Ihiala Njikoka Nnewi North Nnewi South Ogbaru Onitsha North Onitsha South Orumba North Orumba South Oyi შტატის ტერიტორიაზე მიმდინარეობს ბუნებრივი აირის, ნავთობის და ბოქსიტების მოპოვება. 2006 წელს აქ გაიხსნა ნიგერიაში პირველი კერძო ნავთობგადამამუშავებელი ქარხანა — Orient Petroleum Refinery. პრაქტიკულად მთელი მისი ტერიტორია ვარგისია მიწათმოქმედებისათვის. შტატში ძირითადად კულტივირებულია ზეთოვანი პალმა, სიმინდი, ბრინჯი, იამსი და მანიჰოტი. შტატის ოფიციალური საიტი დაარქივებული 2012-03-14 საიტზე Wayback Machine. ↑ 1.0 1.1 1.2 1.3 https://www.anambrastate.gov.ng/ ↑ 2.00 2.01 2.02 2.03 2.04 2.05 2.06 2.07 2.08 2.09 2.10 2.11 2.12 2.13 2.14 2.15 2.16 2.17 2.18 2.19 2.20 https://www.directory.org.ng/lga_anambra_anambra-east ↑ 3.00 3.01 3.02 3.03 3.04 3.05 3.06 3.07 3.08 3.09 3.10 3.11 3.12 3.13 3.14 3.15 3.16 3.17 3.18 3.19 3.20 https://nigerianfinder.com/local-governments-in-nigeria-the-full-list/ ↑ Population by State and Sex. population.gov.ng
ძვ. წ. 215

ვიკისაწყობში არის გვერდი თემაზე: ძვ. წ. 215 ძვ. წ. 215 — წლების რაოდენობა ქრისტესშობამდე.
ალპინიადა

ალპინიადა — მასობრივი სასწავლო, სპორტული ან საიუბილეო ალპინისტური ღონისძიება. სასწავლო ალპინიადა იგივეა რაც ლაშქრობა მაღალმთიან ადგილებში, რომელიც მწვერვალის დაპყრობით მთავრდება. სპორტული ალპინიადა არის სხვადასხვა სირთულის მარშრუტის დაძლევა; მისი მიზანია თანრიგოსანი სპორტსმენების მომზადება. საიუბილეო ალპინიადა თავისი ხასიათის მიხედვით შეიძლება იყოს სასწავლო ან სპორტული და რაიმე მნიშვნელოვან მოვლენას ეძღვნება. მაგ., 1968 წელს ჩრდილოეთ უშბაზე (4694 მ, მე-4 კატეგორია) მოწყობილი სპორტული ალპინიადა (48 კაცი, ხელმძღვანელი მიხეილ ხერგიანი), რომელიც კომკავშირის 50 წლისთავს მიეძღვნა. საქართველოში ალპინიადები იმართება 1930-იანი წლებიდან. პირველ ყველაზე მასობრივ ლაშქრობად ითვლება მეორე ქართული მსროლელი დივიზიის 316-კაციანი შემადგენლობის ასვლა მყინვარწვერზე 1935 წელს (ხელმძღვანელი დავით წერეთელი). 1952 წლის თბილისის სახელმწიფო უნივერსიტეტის ალპინიადა დიდი მეფისკალოზე (214 კაცი, ხელმძღვანელი ოთარ გიგინეიშვილი), 1948 წლის სრულიად საქართველოს საიუბილეო ალპინიადა მყინვარწვერზე 502 კაცის მონაწილეობით (ხელმძღვანელი სანდრო გვალია) და სხვ. მრავალი. ↑ ქართული საბჭოთა ენციკლოპედია, ტ. 1, თბ., 1975. — გვ. 324. ↑ საქართველოს ოლიმპიელთა კლუბი – ალპინიადა. დაარქივებულია ორიგინალიდან — 2016-03-05. ციტირების თარიღი: 2012-07-16.
ალპინარიუმი

ალპინარიუმი — ბოტანიკური ბაღის, სკვერის ან პარკის ნაწილი, სადაც დარგულია ალპური მცენარეულობა. ეწყობა ხელოვნურად შექმნილ მცირე სიმაღლის ქვიან გორაკზე. მცენარეები უმეტესად რეგიონული პრინციპით ან ფიტოცენოზების მიხედვით ირგვება (სუბალპური ტყე, სუბალპური ბუჩქები, სუბალპური მდელო, ალპური მდელო, ალპური ხალები, თოვლის სარტყელი და სხვა). ალპინარიუმის ბუნებრივ იერს აძლევს ხელოვნური ნაკადული, რუ, ჩანჩქერი, ტბორი და სხვ. როგორც სამეცნიერო-კვლევითი და დეკორატიული ნაკვეთი ალპინარიუმი შეიქმნა ბოტანიკურ ბაღებთან ერთად, ხოლო ბაღ-პარკებში XX საუკუნის დასაწყისში გაჩნდა. ალპინარიუმებში უმეტესად აშენებენ კარპატების, კავკასიის, ალთაისა და სხვა სუბალპური და ალპური მდელოების მცენარეულობას. აღსანიშნავია ედინბურგის (ინგლისი), პრაღის (ჩეხეთი), ინსბრუკის (ავსტრია) და სხვ. ბოტანიკური ბაღების ალპინარიუმები. საქართველოში ალპინარიუმი მოწყობილია ბაკურიანსა და სტეფანწმინდაში. აქ თავმოყრილია მთავარი კავკასიონისა და სამხრეთ მთიანეთის ალპური მცენარეულობა. შეგიძლიათ იხილოთ მედიაფაილები თემაზე „ალპინარიუმი“ ვიკისაწყობში. ალპინარიუმი — სტატია დიდი რუსული ენციკლოპედიიდან (რუსული)
ენდელავე

ენდელავე (დან. Endelave) — დანიის კუნძული კატეგატის სრუტეში, ქალაქ ოდენსეს ჩრდილოეთით, კუნძულ ფიუნის გვერდით და კუნძულ სამსეს დასავლეთით. ფართობი 13,2 კმ²-ია, მოსახლეობა კი 2011 წლის მონაცემებით 185 ადამიანს შეადგენს. Øens hjemmeside, kilde Endelaves historie დაარქივებული 2012-06-22 საიტზე Wayback Machine.
ბოგე

ბოგე (დან. Bogø) — დანიის კუნძული ბალტიის ზღვაში, კუნძულ მენის გვერდით. ფართობი 13 კმ²-ია, მოსახლეობა კი 2011 წლის მონაცემებით 1 135 ადამიანს შეადგენს, საიდანაც 873 ყველაზე დიდ ქალაქ ბოგე-ბიუში ცხოვრობს. კუნძულის სიგრძე 7 კმ-ია, სიგანე 3 კმ. უმაღლესი წერტილი ზღვის დონიდან 32 მეტრზე მდებარეობს. ბოგეს დასავლეთით მდებარეობს პატარა კუნძული ფარე, რომელიც E47/E55 გზატკეცილით კუნძულ ლოლანისა და ფალსტერის გავლით დაკავშირებულია კოპენჰაგენთან, ეს გზა შემდეგ გერმანიაში გრძელდება. ბოგე ყრილი გზით უკავშირდება როგორც ფარეს, ისე მენს. კუნძულის ლანდშაფტი მრავალფეროვანია და მოიცავს ტყიან არეალებსა და ტრადიციულ სოფლებს. ↑ BEF4: Population 1st January by islands database from Statistics Denmark ↑ BEF44: Population 1st January, by urban areas database from Statistics Denmark
სეიერე

სეიერე (დან. Sejerø) — დანიის კუნძული კატეგატის სრუტეში, კუნძულ ზელანდიის გვერდით. ფართობი 12,36 კმ²-ია, მოსახლეობა კი 2006 წლის მონაცემებით 400 ადამიანს შეადგენს. უდიდესი სოფელია სეიერბიუ, სადაც მოსახლეობის ნახევარი ცხოვრობს. Sejerø, en turistmæssig beskrivelse - fra Ø-riget დაარქივებული 2007-10-09 საიტზე Wayback Machine.
ძვ. წ. 217

ვიკისაწყობში არის გვერდი თემაზე: ძვ. წ. 217 რომის დიქტატორად დაინიშნა კვინტუს ფაბიუს მაქსიმუსი.
ფემე

ფემე (დან. Femø) — დანიის კუნძული ბალტიის ზღვაში, კუნძულ ლოლანის ჩრდილოეთით. ფართობი 11,38 კმ²-ია, მოსახლეობა კი 2005 წლის მონაცემებით 154 ადამიანს შეადგენს. კლიმატი ზომიერი ზღვიურია, რბილი ზამთრითა და გრილი ზაფხულით. 1971 წლიდან, ყოველწლიურად, ფემეს ჩრდილოეთ ნაწილში ეწყობა ქალთა საერთაშორისო ბანაკი. kvindelejren European Journal - Denmark: Teenage Life on a Remote Island დაარქივებული 2008-04-12 საიტზე Wayback Machine.
იეგინე

იეგინე (დან. Jegindø) — დანიის კუნძული ლიმფიორდის დასავლეთ ნაწილში. ფართობი 7,91 კმ²-ია, სიგრძე 6 კმ, სიგანე 3 კმ, მოსახლეობა კი 2005 წლის მონაცემებით 507 ადამიანს შეადგენს. Jegindø Havn დაარქივებული 2010-05-10 საიტზე Wayback Machine. på 1001 fortællinger om Danmark Jegindøs hjemmeside Jegindø Efterskole დაარქივებული 2010-02-11 საიტზე Wayback Machine.
ალრე

ალრე (დან. Alrø) — დანიის კუნძული ჰორსენს-ფიორდში, იუტლანდიის ნახევარკუნძულის აღმოსავლეთ ნაპირთან, ოდერის მუნიციპალიტეტში. ფართობი 7,5 კმ²-ია, სიგრძე 7 კმ, სიგანე 4 კმ, მოსახლეობა კი 2010 წლის მონაცემებით 160 ადამიანს შეადგენს. კუნძული კონტინენტურ ნაწილთან დამბის საშუალებითაა დაკავშირებული. ალრე დასახლებულია ჯერ კიდევ ქვის ხანიდან. რომანული სტილის მცირე ეკლესია XIV საუკუნეს მიეკუთვნება. ↑ "Danmarks Statistik." Retrieved 11 June 2010. ↑ "Alrø island" დაარქივებული 2012-03-07 საიტზე Wayback Machine. , VisitHorsens.dk. Retrieved 14 June 2010.
ძვ. წ. 219

ვიკისაწყობში არის გვერდი თემაზე: ძვ. წ. 219 კლეომენე III — სპარტის მეფე
ბაიელსის შტატი

ბაიელსის შტატი (ინგლ. Bayelsa State) — შტატი ნიგერიის სამხრეთით. ადმინისტრაციული ცენტრი — იენაგოა. ფართობი — 10 773 კმ², მოსახლეობა — 1 704 515 ადამიანი (2006). ბაიელსის შტატი ნავთობისა და ბუნებრივი აირის ერთ-ერთი მსხვილი ექსპორტიორია ნიგერიაში. ნავთობის მოპოვების შედეგად შტატის მოსახლეობის უმრავლესობა მთლიანობაში ცხოვრობს უფრო უკეთესად, ვიდრე დანარჩენი ნიგერიელები ქვეყანაში. ადმინისტრაციული თვალსაზრისით შტატი დაყოფილია 8 თვითმმართველობის რაიონად. შტატის ოფიციალური საიტი დაარქივებული 2019-01-18 საიტზე Wayback Machine. ↑ 1.0 1.1 1.2 1.3 1.4 1.5 1.6 1.7 https://nigeriazipcodes.com/4035/local-government-area-in-bayelsa/ ↑ 2.0 2.1 2.2 2.3 2.4 2.5 2.6 2.7 https://nigerianfinder.com/local-governments-in-nigeria-the-full-list/ ↑ Population by State and Sex. population.gov.ng
ბაუჩის შტატი

ბაუჩის შტატი (ინგლ. Bauchi) — შტატი ნიგერიის ჩრდილოეთით. ადმინისტრაციული ცენტრი — ბაუჩი. ფართობი — 45 837 კმ², მოსახლეობა — 4 653 066 ადამიანი (2006). ბაუჩის შტატი შეიქმნა 1976 წელს. შტატის ისტორია დაკავშირებულია რელიგიურ ნიადაგზე მომხდარ სისხლისმღვრელ შეტაკებებთან ქრისტიანებსა და მუსულმანებს შორის (2009 წლის თებერვლისა და ივლისის მოვლენები). ადმინისტრაციული თვალსაზრისით შტატი დაყოფილია 20 თვითმმართველობის რაიონად: შტატის ოფიციალური საიტი ↑ 1.00 1.01 1.02 1.03 1.04 1.05 1.06 1.07 1.08 1.09 1.10 1.11 1.12 1.13 1.14 1.15 1.16 1.17 1.18 1.19 https://www.naijahomebased.com/20-local-government-areas-bauchi-state/ ↑ 2.00 2.01 2.02 2.03 2.04 2.05 2.06 2.07 2.08 2.09 2.10 2.11 2.12 2.13 2.14 2.15 2.16 2.17 2.18 https://nigerianfinder.com/local-governments-in-nigeria-the-full-list/ ↑ Population by State and Sex. population.gov.ng ↑ В нигерийском городе Баучи введен комендантский час. დაარქივებულია ორიგინალიდან — 2009-07-03. ციტირების თარიღი: 2012-07-17. ↑ В нигерийском штате Баучи произошли беспорядки, более 150 человек погибли
ბენუეს შტატი

ბენუეს შტატი (ინგლ. Benue State) — შტატი ნიგერიის სამხრეთ-აღმოსავლეთით. ადმინისტრაციული ცენტრი — მაკურდი. ფართობი — 34 059 კმ², მოსახლეობა — 4 253 641 ადამიანი (2006). ბენუეს შტატი შეიქმნა 1976 წლის 3 თებერვალს და სახელი ეწოდა მდინარე ბენუეს გამო. ადმინისტრაციული თვალსაზრისით შტატი დაყოფილია 23 თვითმმართველობის რაიონად. შტატის ოფიციალური საიტი ↑ 1.0 1.1 https://www.britannica.com/place/Benue ↑ 2.00 2.01 2.02 2.03 2.04 2.05 2.06 2.07 2.08 2.09 2.10 2.11 2.12 2.13 2.14 2.15 2.16 2.17 2.18 2.19 2.20 2.21 2.22 https://www.naijahomebased.com/list-23-local-government-areas-benue-state/ ↑ 3.00 3.01 3.02 3.03 3.04 3.05 3.06 3.07 3.08 3.09 3.10 3.11 3.12 3.13 3.14 3.15 3.16 3.17 3.18 3.19 3.20 3.21 3.22 https://nigerianfinder.com/local-governments-in-nigeria-the-full-list/ ↑ Population by State and Sex. population.gov.ng
ბორნოს შტატი

ბორნოს შტატი (ინგლ. Borno State) — შტატი ნიგერიის ჩრდილო-აღმოსავლეთით. ფართობის მიხედვით მეორე შტატი ნიგერიაში. ჩრდილო-აღმოსავლეთით შტატს აქვს ჩადის ტბასთან გასასვლელი. ადმინისტრაციული ცენტრი — ქალაქი მაიდუგური. ფართობი — 70 898 კმ², მოსახლეობა — 4 171 104 ადამიანი (2006). ბორნოს შტატი შეიქმნა 1976 წლის 3 თებერვალს ნიგერიის ჩრდილო-აღმოსავლეთის შტატის გაყოფის შედეგად. 1991 წელს მას გამოეყო იობეს შტატი. შტატის მოსახლეობის ძირითად ნაწილს შეადგენს კანურის ეთნიკური ჯგუფი. კანურის ხალხის პოლიტიკური ინსტიტუტები ჩამოყალიბდა ნიგერიის შექმნამდე დიდი ხნით ადრე და დღემდე არსებობს. ტერიტორია ჯერ კიდევ შუა საუკუნეებში შედიოდა კანემის იმპერიის შემადგენლობაში. დღეისათვის მმართველმა დინასტიამ ხელისუფლება მიიღო XIX საუკუნის ბოლოს (ბორნუს სახელმწიფო) და კოლონიალურ პერიოდში სარგებლობდა დიდი ბრიტანეთის ადმინისტრაციის მხარდაჭერას. 1905 წელს დინასტიის დედაქალაქი გახადეს ქალაქი მაიდუგური. 1960 წელს ნიგერიის დამოუკიდებელი სახელმწიფოს შექმნის შემდეგ ბორნომ შეინარჩუნა ფაქტობრივი ფართე ავტონომია. ასეთი სიტუაცია შენარჩუნდა 1967 წელს ჩატარებულ ადმინისტრაციულ-ტერიტორიული დაყოფის რეფორმამდე, როდესაც შეიქმნა 12 შტატი. 1976 წლის ადგილობრივი თვითმმართველობის რეფორმამ კიდევ უფრო შეამცირა ემირების ძალაუფლება. 1979 წელს ნიგერიაში სამოქალაქო მმართველობის დაბრუნების მომენტისათვის ბორნოს ემირების იურისდიქცია ვრცელდებოდა მხოლოდ კულტურულ და ტრადიციულ საკითხებზე. დღეისათვის ემირები მსახურობენ შტატის ხელისუფლების მრჩევლებად. ადმინისტრაციული თვალსაზრისით ბორნოს შტატი დაყოფილია 27 თვითმმართველობის რაიონად. შტატის ოფიციალური საიტი დაარქივებული 2007-06-07 საიტზე Wayback Machine. ↑ 1.00 1.01 1.02 1.03 1.04 1.05 1.06 1.07 1.08 1.09 1.10 1.11 1.12 1.13 1.14 1.15 1.16 1.17 1.18 1.19 1.20 1.21 1.22 1.23 1.24 1.25 1.26 https://www.naijahomebased.com/list-27-local-government-areas-borno-state/ ↑ 2.00 2.01 2.02 2.03 2.04 2.05 2.06 2.07 2.08 2.09 2.10 2.11 2.12 2.13 2.14 2.15 2.16 2.17 2.18 2.19 2.20 2.21 2.22 2.23 2.24 2.25 https://nigerianfinder.com/local-governments-in-nigeria-the-full-list/ ↑ Population by State and Sex. population.gov.ng ↑ ნიგერიის ეთნიკური ჯგუფები
იშთარის კარიბჭე

ბაბილონის იშთარის კარიბჭე — შუამდინარეთის ეპოქაში აშენებული „ბაბილონის“ კარიბჭე, რომელიც მოჭიქურებული თიხის ფირფიტებითაა მოპირკეთებული, რაც დამახასიათებელი იყო შუამდინარეთის არქიტექტურაში. ეს კარიბჭე დღესდღეობით ბერლინის მუზეუმში ინახება, რეკონსტრუირებული სახით. კარიბჭეზე გამოსახულია ფრთოსანი ლომების, თეთრი და ყვითელი ხარების, დრაკონების და ოქროს ფაფრიანი ლომების გამოსახულებები. ეს კომპოზიცია შედგენილია თიხის ფირფიტების გეომეტრიული, დეკორატიული და ფერადოვანი ნახაზით. ის აგრეთვე იყო მოპირკეთებული სხვადასხვა ფერის მოჭიქული შორენკეცით.
ძვ. წ. 220

ვიკისაწყობში არის გვერდი თემაზე: ძვ. წ. 220 ძვ. წ. 220 — წლების რაოდენობა ქრისტესშობამდე.
ჯორდან ჰენდერსონი

ჯორდან ბრაიან ჰენდერსონი (ინგლ. Jordan Brian Henderson; დ. 17 ივნისი, 1990) — ინგლისელი ფეხბურთელი, ამსტერდამის „აიაქსისა“ და ინგლისის ეროვნული ნაკრების ნახევარმცველი. კარიერა დაიწყო მშობლიურ ქალაქში, კლუბ „სანდერლენდში“. 2009 წელს იჯარით თამაშობდა „ქოვენთრი სიტიში“. 2011 წლის 9 ივნისს „სანდერლენდიდან“ და „ლივერპულში“ გადავიდა £17 მილიონის სანაცვლოდ. პრემიერ ლიგაში „ლივერპულის“ შემადგენლობაში ჰენდერსონის დებიუტი 2011 წლის 13 აგვისტოს, ყოფილ კლუბთან, „სანდერლენდთან“ ფრედ, 1-1 დასრულებულ მატჩში შედგა. 2012 წელს კლუბთან ერთად მოიგო პირველი ტიტული, ინგლისის ლიგის თასი. 2015 წლიდან გახდა „ლივერპულის“ კაპიტანი. 2019 წელს მისი კაპიტნობით „ლივერპულმა“ უეფა-ს ჩემპიონთა ლიგა და უეფას სუპერთასი მოიგო. იმავე წელს ჰენდერსონი გახდა „ლივერპულის“ პირველი კაპიტანი, ვინც კლუბთან ერთად მსოფლიოს საკლუბო ჩემპიონატში გაიმარჯვა. ინგლისის ეროვნულ ნაკრებში ჰენდერსონის დებიუტი 2010 წელს შედგა. მანამდე მას ნათამაშები ჰქონდა ინგლისის 19, 20 და 21-წლამდელთა ნაკრებებში. ეროვნული ნაკრების რიგებში ჰენდერსონს 50-ზე მეტ მატჩში აქვს ნათამაშები. ნაკრებთან ერთად მონაწილეობა აქვს მიღებული ოთხ მნიშვნელოვან საერთაშორისო ტურნირში: 2012 და 2016 წლების ევროპის ჩემპიონატსა და 2014 და 2018 წლების მსოფლიო ჩემპიონატშში. 2019 წელს ჰენდერსონი ინგლისის საფეხბურთო ასოციაციამ წლის საუკეთესო მოთამაშედ დაასახელა. ლივერპული უეფა-ს ჩემპიონთა ლიგა: 2018–19; ფინალისტი: 2017–18 2021–22 ინგლისის პრემიერლიგა: 2019–20 უეფა-ს სუპერთასი: 2019 ფიფა-ს მსოფლიო საკლუბო ჩემპიონატი: 2019 ინგლისის ლიგის თასი: 2011–12, 2021–22;; ფინალისტი: 2015–16 ინგლისის სუპერთასი: 2022 უეფა-ს ევროპის ლიგის ფინალისტი: 2015–16 ინგლისის ასოციაციის თასი: 2021–22; ფინალისტი: 2011-2012 ინგლისი ევროპის ვიცე-ჩემპიონატი: 2020 ინგლისის წლის საუკეთესო ფეხბურთელი: 2019 „ლივერპულის“ წლის ახალგაზრდა ფეხბურთელი: 2011-2012 „სანდერლენდის“ წლის ახალგაზრდა ფეხბურთელი: 2009–10, 2010–11 Jordan Henderson — სტატისტიკა საიტზე Soccerbase.com (ინგლისური) ESPN Soccernet profile LFC History profile ↑ Henderson fee agreed. ↑ Doyle, Paul (13 June 2011). „Jordan Henderson aims to reward Liverpool's faith and £20m investment“. The Guardian. London. ↑ „Liverpool and Sunderland agree transfer fee for Jordan Henderson“. The Daily Telegraph. London. 8 June 2011. ↑ Henderson appointed Liverpool captain, 10 ივლისი, 2015. ↑ Liverpool win Champions League 1 ივნისი, 2019. ↑ Liverpool beat Chelsea on penalties to win Super Cup, 14 აგვისტო, 2019. ↑ Jordan Henderson & Lucy Bronze named England players of year for 2019, 14 იანვარი, 2020.
აასიაატი

აასიაატი ან აუსიაიტი (გრენლ. Aasiaat, Ausiait) ყოფილი ეგედესმინდე (დან. Egedesminde) — ქალაქი დასავლეთ გრენლანდიაში, კაასუიტსუპის მუნიციპალიტეტში. მდებარეობს აასიაატის არქიპელაგის ცენტრში, დისკოს ყურის სამხრეთ დაბოლოებაზე. 2010 წლის მონაცემებით ქალაქის მოსახლეობა შეადგენს 3,005 კაცს და ამ მაჩვენებლით ის გრენლანდიის სიდიდით მეხუთე ქალაქია. ოფიციალური საიტი დაარქივებული 2009-05-06 საიტზე Wayback Machine. ფოტოები Flickr-ზე აასიაატის ტურისტული სამსახური დაარქივებული 2011-05-22 საიტზე Wayback Machine. აასიაატის საიტი დაარქივებული 2006-06-28 საიტზე Wayback Machine. ↑ Statbank Greenland <a href="https://wikidata.org/wiki/Track:Q84994736"></a>
მანიიტსოკი

მანიიტსოკი (გრენლ. Maniitsoq) ყოფილი სუკერტოპენი (დან. Sukkertoppen) — ქალაქი დასავლეთ გრენლანდიაში, კეკატის მუნიციპალიტეტში. 2010 წლის მონაცემებით ქალაქის მოსახლეობა შეადგენს 2,784 კაცს და ამ მაჩვენებლით გრენლანდიის სიდიდით მეექვსე ქალაქია. მანიიტსოკის მუნიციპალიტეტი დაარქივებული 2007-12-14 საიტზე Wayback Machine. www.greenland.com დაარქივებული 2007-01-18 საიტზე Wayback Machine. ინფორმაცია მანიიტსოკის შესახებ ტურისტებისათვის.
ტასიილაკი

ტასიილაკი (გრენლ. Tasiilaq) ყოფილი ანგმაგსალიკი (დან. Angmagssalik) — ქალაქი სამხრეთ-აღმოსავლეთ გრენლანდიაში, სერმერსოოკის მუნიციპალიტეტში. 2010 წლის მონაცემებით ქალაქის მოსახლეობა შეადგენს 1,930 კაცს. ის მოსახლეობის რაოდენობით უდიდესი ქალაქია აღმოსავლეთ სანაპიროზე და მეშვიდე გრენლანდიაში. - კუპავოგური, ისლანდია სერმერსოოკის მუნიციპალიტეტის საიტი www.tasiilaq.net დაარქივებული 2019-07-01 საიტზე Wayback Machine.
ძვ. წ. 221

ვიკისაწყობში არის გვერდი თემაზე: ძვ. წ. 221 რომის დიქტატორად დაინიშნა კვინტუს ფაბიუს მაქსიმუსი. ანდჰრას სამეფოში სათავახანების დინასტიის გამეფების სავარაოუდო თარიღი. ლუციუს ცეცილიუს მეტელუსი - რომაელი საზოგადო და სამხედრო მოღვაწე.
დავით თარგამაძე

დავით თარგამაძე (დ. 22 აგვისტო, 1989, თბილისი) — ქართველი ფეხბურთელი, თამაშობდა საქართველოს ეროვნულ ნაკრებში (2011–2014), ნახევარმცველის პოზიციაზე. თამაშობდა თბილისის „დინამოში“, სანამ გადავიდოდა გერმანულ „ფრაიბურგში“ 2006 წელს. „ფრაიბურგის“ ძირითად გუნდში მისი დებიუტი შედგა 2009 წლის 17 მაისს ობერჰაუზენის „როტ-ვაისთან“ მატჩში. კლუბის მაისურით მონაწილეობა მიიღო 8 მატჩში. 2010 წლის ზაფხულში გადავიდა უკრაინის „ოლექსანდრიაში“. 2011 წლის 30 დეკემბერს დონეცკის „შახტარმ“ა საკუთარ საიტზე ოფიციალური განცხადება გამოაქვეყნა, რომლის მიხედვით გუნდში თარგამაძე გადავიდა. იმავე წელს იჯარით შეუერთდა მარიუპოლის „ილიჩევეცს“, სადაც დაჰყო 2014 წლამდე. 2015-2016 წლებში იჯარით თამაშობდა „ალექსანდრიაში“. თარგამაძე გამოდიოდა საქართველოს 19 და 21 წლამდელთა ნაკრებებში. 2009 წელს, ახალგაზრდულ ნაკრებში ჩაატარა სამი მატჩი. ეროვნულ ნაკრებში მისი დებიუტი 2011 წლის 10 აგვისტოს, სტუმრად პოლონეთთან 0-1 წაგებულ მატჩში შედგა. თარგამაძე თამაშში, ალექსანდრე გურულის ნაცვლად 50-ე წუთიდან ჩაერთო და ყვითელი ბარათიც დაიმსახურა. მონაწილეობდა ევროპის 2012 წლის ჩემპიონატის საკვალიფიკაციო ეტაპის სამ მატჩში. თბილისში საბერძნეთის ნაკრების წინააღმდეგ, ჯგუფური ეტაპის ბოლო მატჩში, მე-19 წუთზე სტანდარტული სიტუაციიდან გახსნა ანგარიში. 2012 წლის 24 მაისს თურქეთის ნაკრებთან, ავსტრიის ქალაქ ზალცბურგში გამართულ საერთაშორისო ამხანაგურ მატჩის 51-ე წუთზე თარგამაძემ ანგარიში 1-2 გახადა, თუმცა საბოლოოდ თურქეთის ეროვნულმა ნაკრებმა, ანგარიშით 1-3 გაიმარჯვა. მონაცემები kicker.de-ზე პროფილი transfermark-ზე (ინგლისური) პროფილი National-football-teams.com–ზე (ინგლისური) პროფილი Soccerway-ზე (ინგლისური) ↑ Player profile. Football-Lineups.com. ↑ (გერმანული) Player profile. Fußballdaten.de. ↑ David Targamadze signed for Shakhtar!. shakhtar.com. დაარქივებულია ორიგინალიდან — 2013-10-14. ციტირების თარიღი: 2012-07-17. ↑ Player profile. PlayerHistory.com.
სახეობა

სახეობა (ლათ. species) — ცოცხალი ორგანიზმების ბიოლოგიური სისტემატიკის ძირითადი სტრუქტურული ერთეული. სახეობა ისეთ ორგანიზმთა ერთობლიობაა, რომლებიც ძალიან ჰგვანან ერთმანეთს შინაგანი და გარეგანი ანატომიით, ცხოვრების ნირით, გავრცელების არეალით, კვებით და ა. შ. ისინი ეჯვარებიან იმავე სახეობის სხვა ინდივიდებს და იძლევიან ნაყოფიერ შთამომავლობას. ყოველი ცხოველური, თუ მცენარეული ორგანიზმი განეკუთვნება გარკვეულ სახეობას. სისტემატიკა Stanford Encyclopedia of Philosophy entry: Species Barcoding of species Catalogue of Life ↑ ბიოლოგიური და სამედიცინო ტერმინები და ცნებები
ჯვარი (ქალაქი)

ჯვარი — ქალაქი საქართველოში, სამეგრელო-ზემო სვანეთის მხარის წალენჯიხის მუნიციპალიტეტში. ჯვარის ადმინისტრაციული ერთეულის ცენტრი (ქ. ჯვარი, სოფლები: ოჭანე, ნაკა, ჯვარი). მდებარეობს მდინარე ენგურის ნაპირას, ზუგდიდი-მესტიის საავტომობილო გზაზე, ზღვის დონიდან 280 მ სიმაღლეზე. ქალაქში არის სამრეწველო საწარმოები, ჯანდაცვის, განათლებისა და კულტურის დაწესებულებები, საზოგადოებრივი ცენტრი. შემორჩენილია შუა საუკუნეების ციხის ნანგრევები. ქალაქად გამოცხადდა 1981 წელს. 2014 წელს განიხილებოდა ჯვარის მუნიციპალიტეტის შექმნა, რომელშიც უნდა გაერთიანებულიყო სოფლები ლია, ფახულანი, ჭალე, მუჟავა, ეწერი და ჩქვალერი, ხოლო ცენტრი ყოფილიყო ქალაქი ჯვარი. აღნიშნული გადაწყვეტილება არ იქნა მიღებული. 2014 წლის აღწერის მონაცემებით ქალაქში ცხოვრობს 763 ადამიანი. ქართული საბჭოთა ენციკლოპედია, ტ. 11, თბ., 1987. — გვ. 558. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ ჯვარის მუნიციპალიტეტის საზოგადოებრივი ინიციატივა ↑ წალენჯიხის საკრებულო არ დაეთანხმა ჯვარის მუნიციპალიტეტის შექმნის მოსაზრებას ↑ 4.0 4.1 საქართველოს მოსახლეობის 2002 წლის პირველი ეროვნული საყოველთაო აღწერის შედეგბი, ტომი I. საქართველოს სტატისტიკის ეროვნული სამსახური (ნოემბერი 2003). დაარქივებულია ორიგინალიდან — 2015-12-09. ციტირების თარიღი: 24 ნოემბერი, 2019.
ძვ. წ. 222

ვიკისაწყობში არის გვერდი თემაზე: ძვ. წ. 222 ძვ. წ. 222 — წლების რაოდენობა ქრისტესშობამდე.
გომბეს შტატი

გომბეს შტატი (ინგლ. Gombe State) — შტატი ნიგერიის ჩრდილო-აღმოსავლეთით. ადმინისტრაციული ცენტრი — გომბე. ფართობი — 18 768 კმ², მოსახლეობა — 2 365 040 ადამიანი (2006). გომბეს შტატი ერთ-ერთი ყველაზე უფრო მეჩხერად დასახლებული შტატია ნიგერიაში. შეიქმნა 1996 წლის 1 ოქტომბერს, შტატის ტერიტორიაზე მოქმედებენ შარიათის კანონები. შტატის მოსახლეობის ძირითად ნაწილს შეადგენს ფულბეს ეთნიკური ჯგუფი. ადმინისტრაციული თვალსაზრისით გომბეს შტატი იყოფა 11 თვითმმართველობის რაიონად: შტატის ოფიციალური საიტი გომბეს შტატი ↑ 1.00 1.01 1.02 1.03 1.04 1.05 1.06 1.07 1.08 1.09 1.10 https://www.naijahomebased.com/list-11-local-government-areas-gombe-state/ ↑ 2.00 2.01 2.02 2.03 2.04 2.05 2.06 2.07 2.08 2.09 2.10 https://nigerianfinder.com/local-governments-in-nigeria-the-full-list/ ↑ https://www.nipc.gov.ng/nigeria-states/gombe-state/ ↑ Population by State and Sex. population.gov.ng ↑ ნიგერიის ეთნიკური ჯგუფები
უზბოი

უზბოი (ყაზახ. Өзбойлар) — ძველი და მკვდარი ნახეობარების სახელწოდება შუა აზიის უდაბნოებში. წარმოადგენს გრძელ ხეობას თურქმენეთში, რომელიც გადაჭიმულია სარიყამიშის ქვაბულიდან კასპიის ზღვამდე. ჩრდილო-დასავლეთით შემოზღუდულია ყარაყუმის უდაბნოთი, სიგრძე 550 კმ. უზბოი აგრეთვე ეწოდა მდინარეს, რომელსაც სათავე და შესართავი არ გააჩნია — მდინარე ამუდარიის ყოფილი ტოტი, რომელიც გაედინებოდა ყარაყუმის უდაბნოს ჩრდილო-დასავლეთ ნაწილში თურქმენეთში XVII საუკუნემდე. სწრაფადვე ამოშრა და შესაბამისად ხვარაზმის ცივილიზაციას მიაყენა ზარალი, რომელიც განვითარებას სწორედ ამ მდინარის წყლებზე განიცდიდა. მდინარე უზბოი მიედინებოდა დაახლოებით 750 კმ-ზე. განშტოვდებოდა რა, მდინარე ამუდარიის ნაპირებიდან, სვლას აგრძელებდა სარიყამიშის ტბის გავლით და შესართავს კასპიის ზღვაში პოულობდა. წყლის ამოშრობასთან ერთად ნაპირზე დასახლებულმა ხალხმა უეცრად გაფანტვა დაიწყო და შედეგად ისინი მოხეტიალეებად იქცნენ. ცნობილმა გეოლოგმა ვლადიმერ ობრუჩევმა აწარმოა კვლევები ამ რაიონში. იგი შემდეგნაირად ახასიათებს უზბოის: უადი კრიკი უზბოის საიდუმლოება დაარქივებული 2014-02-20 საიტზე Wayback Machine. (რუსული) ↑ Letole, Rene, et al., "Uzboy and the Aral regressions: A hydrological approach", Quaternary International, March 2007 ↑ Kozubov, Robert. (November 2007) Uzboy. Turkmenistan International Magazine.
დელტის შტატი

დელტის შტატი (ინგლ. Delta State) — ნავთობმომპოვებელი შტატი ნიგერიის სამხრეთით, მდინარე ნიგერის დელტაში. შტატის ყველაზე უფრო დიდი ქალაქია, მისი ეკონომიკური ცენტრი — ქალაქი ვარი. ადმინისტრაციული ცენტრი — ასაბა. ფართობი — 17 698 კმ², მოსახლეობა — 4 112 445 ადამიანი (2006). შტატის მოსახლეობის ძირითად ნაწილს შეადგენს იგბოს, ისოკოს, იჯოს და იცეკირის ეთნიკური ჯგუფი. ადმინისტრაციული თვალსაზრისით დელტის შტატი იყოფა სამ ოლქად (ჩრდილოეთი დელტა, სამხრეთის დელტა და ცენტრალური დელტა), ხოლო ისინი იყოფიან 25 თვითმმართველობის რაიონად. შტატის ოფიციალური საიტი დაარქივებული 2011-05-30 საიტზე Wayback Machine. ↑ 1.00 1.01 1.02 1.03 1.04 1.05 1.06 1.07 1.08 1.09 1.10 1.11 1.12 1.13 1.14 1.15 1.16 1.17 1.18 1.19 1.20 1.21 1.22 1.23 1.24 https://www.naijahomebased.com/list-25-local-government-areas-delta-state/ ↑ 2.00 2.01 2.02 2.03 2.04 2.05 2.06 2.07 2.08 2.09 2.10 2.11 2.12 2.13 2.14 2.15 2.16 2.17 2.18 2.19 2.20 2.21 2.22 2.23 2.24 https://nigerianfinder.com/local-governments-in-nigeria-the-full-list/ ↑ Population by State and Sex. population.gov.ng ↑ ნიგერიის ეთნიკური ჯგუფები